Bill Cosby

William Henry «Bill» Cosby jr. (født 12. juli 1937 i Philadelphia i Pennsylvania) er en amerikansk skuespiller og komiker. Han er først og fremst kjent fra TV-serien Cosby med familie (originaltitel: The Cosby Show) som gikk på NBC fra 1984 til 1992.
Cosby var den første skuespilleren med afrikansk opphav som i 1966 ble tildelt en Emmy-pris. Gjennom årene har han mottatt syv Emmy-priser, ni Grammy-priser og to Golden Globe.


== Privat ==
Cosby har siden 25. januar 1964 vært gift med Camille Olivia Hanks som er i slekt med Nancy Hanks, Abraham Lincolns mor. Sammen fikk de fem barn. Deres eneste sønn, Ennis William, ble skutt og drept 16. januar 1997 mens han skiftet dekk langs Interstate 405 i Los Angeles. Drapsmannen, Mikhail Markhasev, ble i august 1998 dømt til fengsel på livstid for drapet. Datteren Ensa døde av nefropati 23. februar 2018 mens hun ventet på en nyretransplantasjon.Etter avslutningen av The Bill Cosby Show gikk han tilbake til studiene. Han studerte ved Temple University, og i 1972 mottok han Master of arts ved University of Massachusetts i Amherst.


=== Rettsak ===
I 2018 ble Cosby funnet skyldig i å dope ned og forgripe seg på Andrea Constand, en tidligere basketballspiller for Canada. I 2004 skal han ha forgrepet seg på henne etter å ha dopet henne ned. Cosby hevdet at kvinnen samtykket til sex. Rundt 60 kvinner hevder at han skal ha utsatt dem for seksuelle overgrep fra midten av 1960-tallet og frem til 2000-tallet.I 2021 ble dommen omgjort av en høyesterettsdomstol i Pennsylvania etter at den hadde konkludert med at Cosby ikke hadde hatt en rettferdig rettssak. Han skal ha blitt lovet av aktor at han ikke kom til å bli straffeforfulgt for ting han sa i avhør under den sivile straffesaken.
Cosby ble i mai 2018 ekskludert fra Academy of Motion Picture Arts and Sciences. Årsaken skal være brudd på akademiets regler for anstendig oppførsel og respekt. Kun fire personer har blitt ekskludert fra akademiet. Den første var den amerikanske skuespilleren Carmine Caridi som i 2004 ble ekskludert på grunn av at hadde delt konfidensielle forhåndsvisningsfilmer som endte opp på internett. I 2017 ble den amerikanske regissøren Harvey Weinstein ekskludert på grunn av beskyldninger om voldtekt og andre seksuelle overgrep. Den polsk-franske regissøren Roman Polański ble ekskludert samtidig med Cosby. I 1977 ble han siktet for å ha dopet ned og voldtatt en 13 år gammel jente. Han flyktet senere til Frankrike.


== Filmografi ==


=== TV ===
1965–1968: I Spy … Alexander Scott (82 episoder)
1969: Hey, Hey, Hey, It's Fat Albert … Bill/Fat Albert/Dumb Donald/Mushmouth (stemme; TV-film)
1969–1971: The Bill Cosby Show … 	Chet Kincaid (52 episoder)
1970–1972: Sesame Street … Seg selv (11 episoder)
1971: Man and Boy … 	Caleb Revers (TV-film)
1971–1973: The Electric Company … Hank (260 episoder)
1972: The New Bill Cosby Show … Seg selv/programleder
1972–1985: Fat Albert and the Cosby Kids … Bill/Mushmouth/«Fat» Albert Jackson/seg selv/programleder (stemme; 34 episodes)
1972: To All My Friends on Shore … Blue (TV-film)
1974: Journey Back to Oz … The Wizard of Oz (TV-versjon)
1975: Cher … Doctor
1976: Cos … Programleder
1977–1990: Pinwheel … Seg selv/programleder
1978: Top Secret … Aaron Strickland	TV-film
1984–1992: Cosby med familie (The Cosby Show) … Dr. Heathcliff «Cliff» Huxtable (197 episoder)
1987: A Different World … Dr. Heathcliff «Cliff» Huxtable	(3 episoder)
1992–1993: You Bet Your Life … Seg selv/programleder
1994–1995: The Cosby Mysteries … Guy Hanks (18 episoder)
1994: I Spy Returns … Alexander Scott	(TV-film)
1996–2000: Cosby … Hilton Lucas (95 episoder)
1998–2000: Kids Say the Darndest Things … Seg selv/programleder
1999–2004: Little Bill … Captain Brainstorm (stemme)
2010–2012: OBKB … Seg selv (33 episoder)


=== Filmer ===
1971: Aesop's Fables … Aesop
1972: Jakten på Mary Jane (Hickey & Boggs) … Al Hickey
1974: En kveld på by'n (Uptown Saturday Night) … Wardell Franklin
1975: Stjernesmell (Let's Do It Again) … Billy Foster
1976: Mother, Jugs & Speed … Mother
1977: A Piece of the Action … Dave Anderson
1978: California Suite … Dr. Willis Panama
1981: The Devil and Max Devlin … Barney Satin
1987: Leonard Part 6 … Leonard Parker
1990: Ghost Dad … Elliot Hopper
1993: The Meteor Man … Marvin
1996: Jack … Lawrence Woodruff
2002: Comedian … Seg selv
2003: Baadasssss! … Seg selv
2004: Fat Albert … Seg selv


== Referanser ==


== Eksterne lenker ==
(en) Offisielt nettsted 
(en) Bill Cosby – kategori av bilder, video eller lyd på Commons 
(en) Bill Cosby på Internet Movie Database 
(sv) Bill Cosby i Svensk Filmdatabas 
(da) Bill Cosby på Filmdatabasen 
(da) Bill Cosby på Scope 
(fr) Bill Cosby på Allociné 
(en) Bill Cosby på AllMovie 
(en) Bill Cosby hos Turner Classic Movies 
(en) Bill Cosby hos Rotten Tomatoes 
(en) Bill Cosby hos The Movie Database 
(en) Bill Cosby hos Internet Broadway Database